Eurovision Song Contest 1983

Eurovision Song Contest 1983 var den 28. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen fant sted i daværende Vest-Tyskland etter landets seier året før med Nicole og «Ein bißchen Frieden». Finalen ble produsert av den tyske allmennkringkasteren ARD sammen med bayerske BR og ble avholdt lørdag 23. april 1983 i Rudi-Sedlmayer-Halle i München. Dette var andre gang Tyskland arrangerte finalen, første gang var i Frankfurt i 1957. Programleder var den tyske danseren Marlène Charell.

Totalt deltok 20 land, to flere enn året før. Frankrike, Hellas og Italia var alle tilbake etter fraværet i 1982, mens Irland måtte trekke seg på grunn av streik hos kringkasteren RTÉ. Landet overførte likevel finalen og brukte britenes Terry Wogan som kommentator.

Luxembourg vant konkurransen for femte gang med balladen «Si la vie est cadeau», sunget av Corinne Hermès. I motsetning til vinnerlåtene årene i forveien, fikk «Si la vie est cadeau» og Hermès liten kommersiell suksess etter finalen. Like bak fulgte Israel som var representert av sin store popstjerne Ofra Haza og låten «Khai». Sverige ble nummer tre med 16-årige Carola Häggkvist og «Främling». Låten ble en kjempehit både i Sverige og i Norge, og deltakelsen ble starten på hennes suksessfulle karriere i Skandinavia. En stor hit fikk også fjerdeplassen Jugoslavia med låten «Džuli», fremført av Daniel. Låten gikk inn på hitlister over hele Europa, og i Norge nådde den en tredjeplass. Vertsnasjonen Tyskland endte på femteplass. Jahn Teigen representerte Norge for tredje gang. Han deltok med «Do re mi» og endte på en delt niendeplass med 53 poeng. 

 Bakgrunn 
venstre|miniatyr|Rudi-Sedlmayer-Halle, i dag kjent som Audi Dome.
Etter seieren med Nicole og «Ein bißchen Frieden» året før, var det Vest-Tyskland som sto vertskap for konkurransen i 1983. Landet hadde arrangert finalen én gang tidligere, i Frankfurt i 1957. Da eksisterte imidlertid ikke tradisjonen med at vinnerlandet fikk arrangere konkurransen året etter. Dette var dermed første gang Vest-Tyskland var vert etter selv å ha vunnet Eurovision Song Contest. Den tyske kringkasteren ARD var arrangør sammen med den regionale kringkasteren Bayerischer Rundfunk. Arrangørene  la finalen til München og idrettshallen Rudi-Sedlmayer-Halle. Arenaen ble åpnet elleve år tidligere, som basketballarena under sommer-OL samme år. Arenaen har 6700 sitteplasser, men under sendingen var det imidlertid bare 3500 publikummere i salen. Programleder var danseren og sangeren Marlène Charell.

 Format 
Frankrike var tilbake igjen i konkurransen etter boikotten året før. Årsaken var at tv-kanalen Antenne 2 hadde tatt over rettighetene til konkurransen fra TF1 som hadde hatt rettighetene tidligere. Også Italia og Hellas returnerte til konkurransen, mens Irland trakk seg av økonomiske grunner etter en omfattende streik hos kringkasteren RTÉ. Irsk fjernsyn sendte konkurransen, men brukte i stedet BBCs kommentator Terry Wogan. Dermed stilte 20 land i konkurransen, noe som var en tangering av rekorden fra 1978 og 1981. Dette var også første gang konkurransen ble sendt i Australia, og det var første gang konkurransen ble sendt direkte på Island via satellitt.

 Sendingen 
Programmet startet med en film med bilder fra ulike steder i Vest-Tyskland, blant annet Hamburg, Köln, Bremen, München, Nürnberg, Schwarzwald og Vest-Berlin. Deretter kom programleder Marlène Charell på scenen og introduserte alle deltakerlandene. Alle artistene kom opp på scenen, en bueformet scene med orkesteret foran seg. Selve scenebakgrunnen var en vegg med lyssatte stålstenger, som så ut som store, glødende varmetråder.

Med alle artistene samlet på scenen, ønsket programleder Charell velkommen på tysk, engelsk og fransk. Underveis presenterte programlederen all informasjon på de tre språkene, også poengene under avstemningen. Dette gjorde at sendingen for første gang passerte tre timer. Musikalsk leder for orkesteret var Dieter Reith. 

Programmet hadde et potensielt publikum på 500 millioner seere. Sendingen ble sendt til alle deltakerlandene samt flere østeuropeiske land og Australia. Startrekkefølgen ble avgjort ved loddtrekning, og Frankrike startet, mens Luxembourg avsluttet. Norge hadde startnummer to.
miniatyr|Marlène Charell ledet sendingen.
Flere av sangene som deltok dette året, fikk stor suksess i etterkant av konkurransen. Israels Ofra Haza med «Khai» kom på andreplass, og sangen ble en stor hit i deler av Europa. Senere ble hun internasjonalt kjent, og toppet blant annet den norske singellisten med sangen «Im nin' alu» i 1988. Dette var også året hvor Sveriges Carola deltok for første gang, og hun kom på tredjeplass med «Främling». Sangen ble senere populær i hjemlandet og toppet også den norske singellisten. Carola deltok i konkurransen igjen i 1991, da hun vant, og i 2006, da hun ble nummer fem. Jugoslavias bidrag,«Džuli», kom på fjerdeplass og ble også en stor hit i Europa og i Norge. Sangen ble også utgitt i en engelsk versjon, kalt «Julie». Finlands Ami Aspelund spilte rundt 40 år senere inn en versjon av Bjørn Eidsvågs sang «Floden», sammen med Erik-André Hvidsten.

Mindre suksess fikk vinneren Corinne Hermès, som representerte Luxembourg med sangen «Si la vie est cadeau». Dette var Luxembourgs femte seier, og de var nå det mestvinnende landet i konkurransen sammen med Frankrike. Sammenlignet med vinnermelodiene årene før, fikk «Si la vie est cadeau» en heller laber kommersiell suksess. Sangen nådde en andreplass på den franske singellisten og en tredjeplass i Belgia. Den tok seg også inn på listene i Irland, Sverige, Sveits og Nederland, men fikk ingen listeplassering i de fleste andre europeiske land. Heller ikke i Norge kom sangen inn på singellisten. Låten fikk ingen poeng fra den norske juryen, og norsk presse var ikke imponert over vinnermelodien – og omtalte den som «melodien ingen husker», «en pinlig opplevelse» og «en skuffende seier for de fleste». Corinne Hermès spilte inn sangen i en tysk versjon, «Liebe gibt und nimmt», og en engelsk versjon: «Words of Love».

 Norges bidrag 

Norge ble for tredje og siste gang representert av Jahn Teigen som sang «Do re mi». Sangen hadde vunnet den norske finalen 26. februar, og egentlig skulle Wenche Myhre ha sunget den. Men Myhre og sønnen Dan deltok også i den tyske finalen, og det tyske reglementet tillot ikke deltakelse i flere land. Jahn Teigen tok dermed selv rollen som vokalist, med Myhre som korist.
miniatyr|Jahn Teigen sang «Do re mi», og Anita Skorgan var en av koristene. Her fra den norske finalen i 1986.
I den internasjonale finalen var Norge det andre bidraget ut på scenen – det samme startnummeret som Jahn Teigen hadde med «Mil etter mil» i 1978. Wenche Myhre var ikke med som korist. I stedet steppet Teigens daværende kjæreste, Anita Skorgan inn, og Skorgan og Teigen kvitterte med et kyss midtveis under opptredenen. Kari Mette Aamodt, Siri Lenning Frømyhr og Nina Bayer var korister sammen med Skorgan. Norges dirigent var Sigurd Jansen, som ble introdusert som Johannes Skorgan da programleder Marlène Charell glemte navnet hans på direkten.

På forhånd hadde norsk presse stor tro på det norske bidraget, og vinnerlåten ble liggende på på den norske singellisten i ti uker. I den internasjonale finalen havnet også Norge i øvre halvdel av resultatlisten for første gang siden 1973. Norge kom på delt niendeplass med 53 poeng.

Troen på det norske bidraget gjenspeilte seg også i seertallene for den internasjonale finalen i München. 92 prosent av alle nordmenn over 15 år så finalen, ifølge en ScanFact-undersøkelse gjort for VG. Dette var det mest sette programmet på norsk fjernsyn i 1983. Tallet kan ikke direkte sammenlignes med dagens tv-meter-målinger, som gir et langt mer presist bilde av nordmenns tv-seeing.

Kommentator for NRK Fjernsynet var Ivar Dyrhaug, mens Erik Heyerdahl kommenterte for NRK Radio. Erik Diesen leste de norske poengene fra studio på NRK Marienlyst i Oslo.

Avstemningen
Hvert land hadde en jury med elleve lekfolk mellom 16 og 60 år, som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Frank Naef fra EBU. Hvert land hadde en representant som leste opp juryens poeng via telefon på direkten under avstemningen. 

Charell annonnserte poengene på engelsk, fransk og tysk, noe som gjorde at poengutdelingen varte i nesten en time. I tillegg gjorde Charell en rekke språklige feil. Blant annet blandet hun ordene for «poeng», og hun prøvde på ett tidspunkt å gi poeng til «Schweden» (Sverige) som var ment til «Schweiz» (Sveits).

Avstemningen var jevn og spennende, og Tyskland tok ledelsen tidlig. Etter hvert blandet også Luxembourg, Sverige, Jugoslavia og Israel seg inn i tetstriden. Mot slutten av avstemningen ble det klart at Luxembourg kom til å gå av med seieren. Vinnersangen fikk ingen poeng fra den norske juryen, og dette var første gang Norge ikke ga poeng til vinneren etter at det nye poengsystemet ble innført i 1975. 

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Guy Bonnet«»FranskLever85602Jahn Teigen«Do re mi»Norsk–95303Sweet Dreams«»EngelskJeg gir aldri opp67904Carola Häggkvist«Främling»SvenskFremmed312605Riccardo Fogli«»ItalienskTil Lucia114106Çetin Alp og Short Waves«»Tyrkisk–19007Remedios Amaya«»SpanskHvem håndterer min båt?19008Mariella Farré«»ItalienskJeg liker det ikke sånn152809Ami Aspelund«»FinskFantasi114110Krísti Stasinopoúlou«Mou les» (Μου λες)GreskDu forteller meg143211Bernadette«»NederlandskSyng en sang for meg76612Daniel«Džuli»SerbiskJulie412513Stavros Siderás og Konstantína«I agápi akoma zi» (Η αγάπη ακόμα ζει)GreskKjærligheten lever ennå162614Hoffmann og Hoffmann«»TyskHensyn59415Gry Johansen«»DanskKloden dreier171616Ofra Haza«Khai»HebraiskLever213617Armando Gama«»PortugisiskDenne balladen gir jeg til deg133318Westend«»TyskOrkan95319Pas de Deux«»NederlandskStevnemøte181320Corinne Hermès«Si la vie est cadeau»FranskHvis livet er en gave1142

 Tilbakevendende artister 
ArtistLandDeltok iMerknaderGuy Bonnet1970Jahn Teigen1978, 1982Anita Skorgan1977, 1979, 1982Korist i det norske bidraget

Poengtavle
Tavlen er ordnet etter stemmerekkefølgen i finalen.
DeltakerlandPoenggivende landSumPlass310106723441335685368184637253955122585563521067966128872510103171210848512637243128167411101901917176152815126348772141113125123214271642123552434246678121121012678612101128125441651542616101078624110387612945271421617861053677312101071012101013624156262733133451044436253539481131812101287381211210821212581421

12 poeng
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra 6    Frankrike, Hellas, Israel, Italia, Jugoslavia, Portugal 5    Belgia, Danmark, Finland, Storbritannia, Tyrkia 2   Kypros, Spania   Nederland, Østerrike   Norge, Tyskland 1   Sveits   Sverige   Luxembourg

 Dirigenter 
Mens Dieter Reith var sjefdirigent, hadde hvert land med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent FrankrikeFrançois Rauber NorgeSigurd Jansen StorbritanniaJohn Coleman SverigeAnders Ekdahl ItaliaMaurizio Fabrizio Tyrkia Buğra Uğur SpaniaJosé Miguel Evoras SveitsRobert Weber FinlandOssi Runne HellasMimis Plessas NederlandPiet Souer JugoslaviaRadovan Papović KyprosMikhalis Rozakis TysklandDieter Reith DanmarkAllan Botschinsky IsraelSilvio Nanssi Brandes PortugalMike Sergeant ØsterrikeRichard Österreicher BelgiaFreddy Sunder LuxembourgMichel Bernholc

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen:

 Nicole André
 Erik Diesen
 Colin Berry
 Agneta Bolme Börjefors
 Paola Perissi
 Fatih Orbay
 Rosa Campano 
 Michel StockerBaumann, Peter Ramón (OGAE Switzerland)
 Solveig Herlin
 Irini Gavala
 Flip van der Schalie
 Ukjent
 Anna Partelidou
 Carolin Reiber
 Bent Henius
 Yitzhak Shim'oni
 João Abel Fonseca
 Tilia Herold
 An Ploegaerts
 Jacques Harvey

 Kommentatorer og sendinger 
Finalen ble overført til alle deltakerlandene samt Irland, Island og flere land i Øst-Europa. For første gang ble også sendingen overført til Australia, men da i opptak dagen etter. De fleste landene hadde egne kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1984:
LandKringkasterKanalKommentatorKilde BelgiaBRTTV1Nederlandsk: Luc AppermontAdriaens, Manu & Loeckx-Van Cauwenberge, Joken. Blijven kiken!. Lannoo, Belgium. 2003 RTBFTélé 2Fransk: Jacques Mercier DanmarkDanmarks RadioDR TVJørgen de Mylius FinlandYleTV1Erkki PohjanheimoRinnakkaisohjelmaMarkus Similä FrankrikeFrance TélévisionAntenne 2Léon Zitrone IsraelIBAIsraelsk fjernsynIngen kommentatorReshet BetUkjent ItaliaRaiRete 1Paolo Frajese, sendt i opptak fra 22.00 HellasERTERT1Mako Georgiadou JugoslaviaJRTTV Beograd 1Mladen PopovićTV Ljubljana 1Tomaž TerčekTV Zagreb 1Oliver Mlakar KyprosRIKRIK TVFryni PapadopoulouSavvidis, Christos (OGAE Cyprus) LuxembourgCLTRTL TélévisionFransk: Valérie Sarn NederlandNOSNederland 1Willem Duys NorgeNRKNRK FjernsynetIvar DyrhaugNRK P1Erik Heyerdahl, sendt i opptak fra 22.50 PortugalRTPRTP1Eládio ClímacoComentadores Do ESC - escportugalforum.pt.vu | o forum eurovisivo português Antena 1Ukjent SpaniaTVETVE 1José-Miguel Ullán StorbritanniaBBCBBC1Terry WoganBFBSBFBS RadioRichard Nankivell SveitsSRG SSRDRSTysk: Theodor HallerTSRFransk: Georges HardyTSIItaliensk: Giovanni Bertini SverigeSVTTV1Ulf ElfvingSRSR P3Kent Finell TyrkiaTRTTRT TelevizyonBaşak Doğru TysklandARDDeutsches FernsehenAdo Schlier ØsterrikeORFFS2Ernst GrissemannMutavdzic, Sascha (OGAE Austria)
+Kommentatorer og sendinger i ikke-deltakende landLandKringkasterKanalKommentatorKilde AustraliaSBSChannel 0/28Brukte BBC-kommentaren til Terry Wogan. Vist i opptak dagen etter IrlandRTÉRTÉ 1Brukte BBC-kommentaren til Terry WoganRTÉ Radio 1Ukjent IslandRÚVSjónvarpiðUkjent PolenTPTP1Ukjent, vist i opptak 21. mai 1983 TsjekkoslovakiaČSTČST2Ukjent, vist i opptak 20. mai 1983

 Referanser 

Kategori:Musikk i 1983
Kategori:1983 i Vest-Tyskland
Kategori:Eurovision Song Contest 1983